Нада Сабол

Нада Сабол (*18. фебруар 1954—†10. юлий 2018), вельорочна спикерка, водителька и новинарка у Радио Новим Садзе и, почасово, на ТВ Нови Сад.

 Биоґрафия 
Нада Виславски  народзена 18. фебруара 1954. року у Руским Керестуре. Родичи оцец Миронь и мац Ана, родз. Колєсар. Нада мала старшого брата Мироня.

Нада закончела основну школу у Руским Керестуре, ґимназию у Вербаше, а Висшу економско-комерциялну школу у Новим Садзе. 

Нада Виславски була одата за Ярослава Сабола, новинара и културного и явного роботнїка, у малженстве мали дзивче Анамарию.

Ище у чаше кед пришла на студиї до Нового Саду, 1974. року, такой ше уключела до роботи Младежскей редакциї, Рускей редакциї, Радио Нового Саду.Ґрупа авторох, „Емисия за младихˮ,  Гласи и часи, 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б. 51. Замерковани єй приємни глас и добра дикция та о рок достала роботу як спикерка у Рускей редакциї.Ґрупа авторох, „Члени Рускей редакциї од 1949.  по 2019.ˮ,  Гласи и часи, 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б.139. Окрем спикерских длужносцох, Нада Сабол мала и новинарски задлуженя. Нада Саболова и Микола Дюранїн ушорйовали емисию за роботнїкох на дочасовей роботи у иножемстве. Тота емисия  емитована 70-их‚ 80-их рокох, каждого пиятку на 22,40 на штреднїх габох 236,4 метери и добре ше чула вшадзи у Европи.Ґрупа авторох, „ Стаємносц и пременки у програмиˮ,  Гласи и часи, 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б. 48.

У Радио Новим Садзе и, почасово, на ТВ  Нови Сад,Ґрупа авторох, „ Седемдзешати роки у Радио Новим Садзеˮ,  Гласи и часи, 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б. 35.  Нада Сабол робела од 1975. року  цали свой роботни вик. До пензиї Нада Сабол пошла 2011. року.Ґрупа авторох, „ Редакцийни живот ˮ,  Гласи и часи, 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б. 88.  

Свойочасово, вона була предложена за престижну спикерску награду у СФРЮ „Ґордана Бонети”.

Нада Сабол була член Дружтва за руски язик, литературу и културу од 1977. року.

Нада Сабол умарла 10. юлия 2018. року у Новим Садзе. Похована є на новосадским Городским теметове.

 Литература 

 Руски християнски календар 2019. рок, бок 229

 Вонкашнї вязи 
  Умарла Нада Сабол, РТВ/Рутенпрес. www.ruskeslovo.com, 12. юлий 2018. 
  ИН МЕМОРИАМ - НАДА САБОЛ, Радио телевизия Войводина. rtv.rs/rsn, 11- юлий 2018. 
  На нєшкайши дзень, 18 фебруар, В. Вуячич,  Рутенпрес. www.ruskeslovo.com, 18. фебруар 2025, 

 Референци 

Катеґория:Руснаци у Сербиї
Катеґория:Керестурци
Катеґория:Новинаре
Катеґория:Спикере
Катеґория:18. фебруар
Катеґория:Народзени 1954
Катеґория:10. юлий
Катеґория:Умарли 2018